17.7.2023
SK
Úradný vestník Európskej únie
C 252/9
Rozsudok Súdneho dvora (siedma komora) z 25. mája 2023 (návrh na začatie prejudiciálneho konania, ktorý podal Landesgericht für Zivilrechtssachen Graz – Rakúsko) – TLL The Longevity Labs GmbH/Optimize Health Solutions mi GmbH, BM (Vec C-141/22 (1), TLL The Longevity Labs) (Návrh na začatie prejudiciálneho konania – Bezpečnosť potravín – Nové potraviny – Nariadenie (EÚ) 2015/2283 – Múka z pohánkových klíčkov s vysokým obsahom spermidínu – Klíčenie semien pohánky v živnom roztoku obsahujúcom spermidín) (2023/C 252/08) Jazyk konania: nemčina Vnútroštátny súd, ktorý podal návrh na začatie prejudiciálneho konania Landesgericht für Zivilrechtssachen Graz
Účastníci konania pred vnútroštátnym súdom Žalobkyňa: TLL The Longevity Labs GmbH Žalovaná: Optimize Health Solutions mi GmbH, BM
Výrok rozsudku Článok 3 ods.
2 písm.
a) bod iv) nariadenia Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011 [a] ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001, sa má vykladať v tom zmysle, že: potravina, akou je múka z pohánkových klíčkov s vysokým obsahom spermidínu, ktorá nebola v Európskej únii pred 15. májom 1997 vo významnej miere používaná na ľudskú spotrebu, predstavuje „novú potravinu“ v zmysle tohto ustanovenia, keďže po prvé sa získava z rastliny, po druhé sa nezdá, že jej bezpečnosť bola potvrdená údajmi o jej zložení a minimálne 25 ročnými skúsenosťami s jej nepretržitým používaním v obvyklej strave významného počtu osôb najmenej v jednej krajine Únie, a po tretie a v každom prípade sa nezískava rozmnožovacou metódou v zmysle uvedeného ustanovenia.
(1)
Ú. v.
EÚ C 198, 16.5.2022.
Rozsudok Súdneho dvora (siedma komora) z 25. mája 2023 (návrh na začatie prejudiciálneho konania, ktorý podal Verwaltungsgericht Minden – Nemecko) – J.B., S.B., F.B., ktorej zákonnými zástupcami sú J.B. a S.B./Bundesrepublik Deutschland [Vec C-364/22 (1), Bundesrepublik Deutschland (Dobrovoľný návrat)] (Návrh na začatie prejudiciálneho konania – Azylová politika – Spoločné konania o poskytovaní a odnímaní medzinárodnej ochrany – Smernica 2013/32/EÚ – Článok 33 ods.
2 písm.
d) – Postup posúdenia žiadosti – Neprípustné žiadosti – Následná žiadosť – Dobrovoľný návrat a vyhostenie) (2023/C 252/09) Jazyk konania: nemčina Vnútroštátny súd, ktorý podal návrh na začatie prejudiciálneho konania Verwaltungsgericht Minden